
Nagyszilárdságú vastag acéllemezek vágásának vizsgálata

A dolgozatom elkészítésének kezdetekor különböző magyar és idegen nyelvű cikkeket, szakirodalmakat kerestem, majd olvastam el, amik egy megfelelő alapot biztosítottak a dolgozat megírásához. A szakirodalmakban különböző kísérleteket ismertem, meg amik a lángvágással és a lángvágás hatásának a vizsgálatával foglalkoztak. A dolgozatomban az acetilén és propán égőgáz alkalmazását lángvágásnál vizsgáltam különböző anyagminőségeken és különböző lemezvastagságokon. A vizsgált anyagminőségek S460NL, P460NL2, S690QL nagyszilárdságú acélok voltak.
Táblalemezekből lettek kivágva 150x150xlemezvastagság méretű darabok. A vizsgált lemezvastagságok 40-től 100 mm-ig terjedtek. Az előbb említett mérető tömbökből lettek kimunkálva a későbbiekben felhasznált minták. A minták előkészítése darabolással kezdődött, amihez szalagfűrészt használtam, a folyamat során végig hűtőfolyadékot alkalmaztam, hogy elkerüljem a hőbevitelt az anyagba. Ezt követően a pontosabb méretek elérése érdekében precíziós vágóval daraboltam tovább. A megfelelő méretű minták 20x20x10 mm nagyságúak voltak. 10 mm vastagságra volt szükség ahhoz, hogy későbbiekben a keménység mérés megvalósítható legyen. A 20 mm szélesség pedig elegendő ahhoz, hogy a beedződés mértékét megállapítsuk.
A minták felületét előkészítettem csiszolással és polírozással, ami elengedhetetlen volt, mivel a Mickro Vickers keménységméréshez megfelelően kellet, legyen a felületet, hogy pontos keménység értékeket kapjak. A minták másik részét pedig 2%-os nitállal maratva szövetszerkezeti képeket készítettem különböző nagyításban.
A keménységi adatokból látszódik, hogy a lemezvastagság növekedésével nő a beedződött réteg is. Ennek a rétegnek fontos az eltávolítása mivel ezen a szakaszon megváltozotak az alapanyag mechanikai tulajdonságai. Látható továbbá a mikroszkópi képeken, hogy az lemez felső rétegéből vett mintákon nagyobb a hőhatásövezet, mint az alsó rétegből származó mintáknak. Az acetilénnel és a propánnal vágott lemezek keménységének értékei közti különbségek nem jelentősek. Viszont a szövetszerkezetben láthatóak különbségek acetilén és propán alkalmazása között.



